2002 m. FIDE pasaulio šachmatų čempionatas

2002 m. FIDE pasaulio šachmatų čempionatas – tai FIDE organizuotos pasaulio šachmatų čempionato trumpųjų mačų, žaidžiamų vieno minuso sistema, varžybos. Jose buvo išaiškintas 2002 m. FIDE pasaulio šachmatų čempionas.

FIDE čempionato metu pasaulio čempionatas buvo skirstomas į klasikinių  ir FIDE pasaulio šachmatų čempionatus. Klasikinių šachmatų čempionas Vladimiras Kramnikas bei aukščiausią reitingą turintis G. Kasparovas FIDE čempionate nedalyvavo. Tačiau daugumas kitų stipriausiųjų pasaulio šachmatininkų dalyvavo: tarp jų ir praėjusio FIDE pasaulio čempionato nugalėtojas Višvanatanas Anandas.

Atkrentamieji mačai vyko 2001 m. lapkričio 27–gruodžio 13 d. Maskvoje, o finalinis mačas 2002 m. sausio 16–24 d. taip pat Maskvoje. I–IV ratuose ir ketvirtfinalyje buvo žaidžiami dviejų partijų mikromačai, pusfinalyje – keturių partijų, o finale – aštuonių. Lygiųjų atveju, mačo nugalėtojas išaiškinamas, žaidžiant greitųjų šachmatų partijas. 

Finaliniame aštuonių partijų mače susitiko Vasilijus Ivančiukas ir Ruslanas Ponomariovas. Laimėjęs mačą anksčiau laiko  Ruslanas Ponomariovas – 4½: 2½, tapo jauniausiu (18 metų) FIDE pasaulio čempionu.

Dalyvių atranka 

Pagal varžybų nuostatus į 2002 m. FIDE pasaulio čempionatą buvo atrinkti dalyviai:

a) keturi praėjusio pasaulio čempionato pusfinalininkai:
 
Višvanatanas Anandas, Aleksejus Širovas, Maiklas Adamsas, Aleksandras Griščiukas;

b) 1999 m. pasaulio jaunimo čempionato
nugalėtojas -  Lazaro Brunonas;

c) Dvidešimt žaidėjų, turinčių aukščiausius vidutinius Elo reitingus, apskaičiuotus už laikotarpį nuo 2000 m. liepos 1 d. iki 2001 m. sausio 1 d.;

d) 90 dalyvių iš 2001 m. žemynų: Europos, Amerikos, Azijos, Afrikos bei Okeanijos čempionatų ir dar 8-nių zoninių turnyrų;

e) aštuoni geriausi žaidėjai iš  čempionato internetu;

f) penki FIDE prezidento pasiūlyti žaidėjai;

Reglamentas

Žaidėjų lengvatos 
Nei vienas dalyvių neturėjo lengvatų.

Dalyvių pirmajam ratui sąrašas 

Visi 1-ojo rato dalyviai, pagal turimą reitingą 2001 m. liepos 1 dienai, gavo starto numerius.

Pirmojo rato žaidėjų sąrašas.

Žaidimo sąlygos 
I–IV ratuose ir ketvirtfinalyje buvo žaidžiami – dviejų partijų, pusfinalyje rate – keturių partijų, o finale – aštuonių klasikinių partijų mačai. Pasibaigus mačui lygiosiomis, nugalėtojo nustatymui tą pačią dieną, buvo žaidžiami greitųjų partijų mačai ir žaibo partijos.

Poros pirmajam ratui buvo sudaromos pagal principą: žaidėjas iš viršutinės sąrašo dalies susitinka su žaidėju iš apatinės dalies.

Nugalėtojo nustatymas 

Mikromačo nugalėtojas tas, kas surenka 1½ taško, žaidžiant dvi partijas, 2½ – 4-ias, ir 4½ – 8-ias partijas.
Jei kažkurioje dvikovoje – lygu, tai dėl spalvos traukiami burtai ir žaidžiamos dvi papildomos partijos greitaisiais šachmatais (kiekvienam po 20 min. + 10 sek. po kievieno ėjimo. Jei po šių partijų vėl lygu – dvi žaibo partijos (po 5 min. + 10 sek. po kiekvieno ėjimo) ir jei dar vis lygu žaidžiama „staigios mirties“ (Armagedonas) viena žaibo partija, kurioje baltieji gauna 6 min, o juodieji – 5 min, bet baltieji turi laimėti, lygiųjų atveju į sekantį ratą patenka juodaisiasi Armagedoną žaidęs dalyvis.

Laiko kontrolė 

Laikas galvojimui lyginant su praėjusiu FIDE pasaulio čempionatu buvo sutrumpintas: visuose pagrindiniuose mačuose laiko kontrolė buvo vienoda: pirmiesiems 40 ėjimų – 75 min., o likusiems – 15 min. + 30 sek po kiekvieno ėjimo.

Pirmųjų keturių ratų rezultatai 
Pirmoji diena pakvipo sensacijomis – V. Anandas pirmąją partiją baltosiomis figūromis pralaimi mažai kam žinomam prancūzui Olivje Tiuzanui. V. Ivančiukas baigia lygiosiomis su B. Šovunovu, o A. Morozevičius su interneto čempionu N. Zeliakovu. Vis tik, visi trys favoritai sugebėjo sėkmingai baigti pirmąjį ratą. Na, o A. Karpovą ištiko nesėkmė: baigęs lygiosiomis pagrindines dvi partijas su Džangu Piansjangu, eksčempionas „sudegė“, žaidžiant greitąsias partijas ir iškrito pirmajame rate…

Tarp smulkesnių netikėtumų reikia paminėti A. Griščiuko ir P. Leko pralaimėjimus 2-me rate, žaidžiant su A. Motyliovu ir A. Anastasianu, taip pat A. Chalifmano nesėkmę prieš Ž. Lotje 3-iame rate.
Ketvirtajame rate pati ryškiausia dvikova vyko tarp P. Svidlerio ir M. Adamso: varžovai kovėsi iš paskutiniųjų – 3½ : 2½. Pasižymėjo ir R. Ponomariovas, sugebėjęs įveikti, ryžtingai nusiteikusį, namų šeimininką – A. Morozevičių – 2½ : 1½.

Pirmoji grupė

Antroji grupė

Trečioji grupė

Ketvirtoji grupė

Penktoji grupė

Šeštoji grupė

Septintoji grupė

Aštuntoji grupė

Paskutiniai trys ratai 

Ketvirtfinaliuose kovos buvo atkaklios. Tik viename susitikime pakako dviejų partijų: V. Anandas įveikė A. Širovą. Prieš J. Barejevą R. Ponomariovas laimėjo tik žaidžiant greitąsias (po 25 min.) partijas. V. Ivančiuko su Ž. Lotje ir P. Svidlerio su B. Gelfandu partijose nugalėtojui išaiškinti, taip pat, teko žaisti greitąsias: tiek Vasilijus Ivančiukas, tiek Piotras Svidleris laimėjo jas - po 3½ : 2½.

Pusfinaliuose - du netikėtumai: V. Ivančiukas įveikė V. Anandą, kuriam šios varžybos,  klostėsi neypač sėkmingai. O 18-metis didmeistris iš Ukrainos įveikė jau trečią varžovą iš Rusijos – P. Svidlerį: pirmąją partiją  baltosiomis laimėjo, o likusios trys baigėsi lygiosiomis.

Finalinis mačas 
Finalinis 8-ių partijų mačas, vykęs po pusantro mėnesio buvo ukrainietiškas. V. Ivančiukas buvo laikomas šio mačo favoritu: jo naudai kalbėjo aukštesnis reitingas ir ankstesni pasiekimai, be to, jis šiame turnyre įveikė pasaulio čempioną V. Anandą. Bet pasirodė, kad R. Ponomariovo nervai buvo stipresni! Jis pasirodė tokiu „beveidžiu šachmatininku“, kuris gali be nuostolių prisitaikyti prie bet kurio varžovo ir žaisti bet kokiu stiliumi.

V. Ivančiukas paprasčiausiai nežinojo ko laukti. Be to su Ruslanu buvo pradėję dirbti S. Danailovas ir V. Topalovas ir jautriai reaguojantis V. Ivančiukas, pastebėjęs V. Topalovo „pėdsakus“ jau 1-oje partijoje, toliau nebegalėjo susikaupti – įstūmęs varžovą į pilną zugcvangą, R. Ponomariovas, šią partiją laimėjo 23-me ėjime.

2–oje partijoje Ruslanas, parodęs retą drąsą ir perėjęs karaliumi per „minų lauką“, išgelbėjo pustaškį. V. Ivančiukas metė visas jėgas 3-1oje ir 4-oje partijose, bet varžovas sugebėjo atremti Vasilijaus atakas.

Svarbiausia mačo partija buvo 5-oji. V. Ivančiukas juodaisiais žaidė energingai, o R. Ponomariovui žaidimas aiškiai nesiklijavo: jis pasyvioje padėtyje buvo likęs be pėstininko. Bet tuo metu, vietoj to, kad metodiškai žaisdamas iškeistų persvarą į pergalę bei išlygintų mačo rezultatą, Vasilijus atsipaluoja, leidžia varžovui sukurti kotržaidimą, o dar po keleto ėjimų „subyra“! Pabaigą R. Ponomariovas sužaidė chirurginiu tikslumu.

Atsilošti per tris partijas du taškus buvo labai sudėtinga – tad dvi trumpos lygiosios laurų vainiku karūnavo naująjį FIDE pasaulio čempioną Ruslaną Ponomariovą – 4½ : 2½!.

Lietuvos šachmatininkų dalyvavimas 
Čempionate dalyvavo ir Lietuvos didmeistris Šarūnas Šulskis. Į pasaulio čempionatą jis pateko kaip Europos čempionato 21-os vietos laimėtojas. Pirmajame čempionato rate susitiko su didmeistriu iš Vokietijos Aleksandru Grafu (2610). Pagrindiniam mačui pasibaigus lygiosiomis 1 :1, Šarūnas buvo sėkmingesnis žaidžiant greitąsias partijas, kurias laimėjęs 2: 0 pateko į sekantį ratą. 

Čia jam teko grėsmingas varžovas iš Rusijos – Piotras Svidleris (rt. 2695). Š. Šulskis pagrindinį mačą sugebėjo baigti lygiosiomis, tačiau žaidžiant papildomas greitąsias partijas neatsilaikė – ½ : 1½ ir iškrito iš varžybų.

Šaltiniai

Nuorodos 
 2001 m. FIDE pasaulio čempionato mačų partijos
  Šachmatų čempionai